בעניין חישוב שנות ערלה - שיטת השו"ע

בהבנת

שנות ערלה בנוטע לאחר ט"ו באב ישנם שני שיטות מרכזיות שעולות מהסוגיה בירושלמי:

ר"ה פרק א הלכה ב:

כיצד לנטיעה...אבל אמרו פירות נטיעה זו אסורין עד ט"ו בשבט, מ"ט ר' יסא בשם ר' יוחנן ובשנה הרביעית...

אמר רבי אבא בר ממל קומי ר' זעירה נראים הדברים בשנטעו שלושים יום לפני ראש השנה אבל אם נטעו פחות משלושים יום לפני ר"ה איתא חמי שנה שלימה לא עלתה לו ואת אמרת הכין? א"ל ואין כיני ואפילו נטעו שלושים יום לפני ר"ה יהא אסור עד ל' יום לפני ר"ה, מאי כדון, א"ר מנא מכיון שהוא עומד בתוך שנתו של אילן משלים שנתו.

הנה במבט ראשון נראה שרבי אבא מציע שהחומרא עד ט"ו בשבט הוא בנטע דווקא שלושים יום לפני ר"ה.

הג"מ או רבי אבא בעצמו מדייק מכך שאילו נטע פחות משלושים יום הדין חוזר לשלוש שנים רגילות מיום ליום אולם המשפט "איתא חמי (בא וראה) שנה שלימה לא עלתה לו ואת אמרת הכין" לא מובן. אם מדובר על הנוטע פחות משלושים יום הרי פסקנו שצריך שלוש שנים שלמות ולמה לא עלתה לו שנה? ובאמת שבמקבילה של סוגיה זו בירושלמי שביעית ב,ד מופיע: "שנה שלימה עלתה לו ואת אמרת הכין" דהיינו שזו ההוכחה שמי שצריך שלוש שנים שלימות אינו צריך לחכות עוד עד ט"ו בשבט.

אולם בדוחק אפשר היה לומר שה"שנה" שלא עלתה לאילן זה היא השנה לפי ראש השנה לאילן. דהיינו שלאחר שהחמרנו במקרה הראשון עד ט"ו בשבט אז יוצא שאנחנו מחשיבים את ט"ו בשבת לקובע למניין השנים אז אם כן עדיין לא עלתה לו השנה השלישית (גם למי שנטע פחות משלושים יום עד שיגיע ט"ו בשבט).

לפי הסבר זה המשך הגמ' הוא כך: ואם כן הוא כדבריך שחוששים גם למניין השנים לפי ט"ו בשבט וגם למניין השנים לנטיעה יוצא שלאחר שיגיע ט"ו בשבט לנוטע לפני שלושים יום שלפני ר"ה אזי הוא עדיין צריך לחשוש עד מניין השנים לפי ר"ה דהיינו אותו תאריך בשנה. וזה ודאי לא נכון שהרי יש ברייתא מפורשת שלא כן.

ומסיימת הגמ' אלא מה הסיבה האמיתית למאן דאמר שצריך לחכות עד ט"ו בשבט גם לאילן שכבר עברו עליו שלושה שנים שלמות שהרי דחינו את הפירוש הקודם שהוא חושש לשני סוגי השנים.

ועונה הגמ' שבאמת הוא חושש רק לשנתו של אילן דהיינו ט"ו בשבט ולא להחמיר גם לשנה לפי התאריך לר"ה.

שיטת הרמב"ם

הלכה יא

נטען בי"ו באב משנת עשר לא עלתה לו שנת עשר אלא הרי הוא ערלה שנת י"א וי"ב וי"ג כולה, והרי הוא נטע רבעי מראש השנה של שנת י"ד עד סופה.

/השגת הראב"ד/ נטען בי"ו באב וכו' עד מראש השנה של שנת י"ד עד סופה. א"א דבר זה הוציא מן הירושלמי של מסכת ר"ה כשאמרה הברייתא פירות נטיעה זו אסורה עד ט"ו בשבט א"ר בא בר ממל קומי רבי זעירא נראים דברים בשנטע שלשים יום לפני ר"ה אבל אם נטע פחות מל' יום לפני ר"ה שנה שלימה מונין לו ותימר הכי אלמא כל היכא שיש לו ג' שנים שלימות אין מוסיפין לו, והאי סברא מסתייעא מדקתני ופירות נטיעה זו מכלל דאיכא נטיעה דלא אמרינן הכי ועוד מדאמרינן פעמים שברביעית ועדיין אסורה משום ערלה פעמים הוא דאמרינן הכי ולא כל שעה ומאי דאקשו עלה אי הכי אפילו נטעו שלשים יום לפני ר"ה יהא אסור עד שלשים יום לפני ר"ה כלומר כיון דקפדינן על ג' שנים שלימות ולמה אין מוסיפין לה אלא עד שבט תהא אסורה עד שלשים יום לפני ר"ה של שנה רביעית שלא יהו שנים מקוטעות מאי כדון א"ר מונא מתוך שעומד בתוך שנתו של אילן משלים שנתו פירוש שנתו של אילן והוא שבט כלומר די לנו בכך עתה לזה הטעם דוקא בשנטעה ל' יום לפני ר"ה מוסיפין לו עד שבט אבל פחות מל' יום הואיל ויש לה ג' שנים שלימות חוץ מקליטתה אין מוסיפין לה כלום אלא מראש תשרי לראש תשרי.

הלכה יב

נטע הנטיעה מראש חדש תשרי עד ט"ו בשבט מונה לה ג' שנים מיום ליום לערלה ומיום ליום לרבעי, וראיתי לגאונים דברים בחשבון ערלה ורבעי אין ראוי להאריך ולהשיב עליהן ובודאי טעות סופרים הם והאמת כבר ביארנו דרכה.

/השגת הראב"ד/ מונה שלש שנים מיום ליום. א"א מיום ליום שאמר מט"ו שב"ט עד ט"ו לשבט דוקא ולא מראש תשרי לראש תשרי לפי שאין שלימות שהרי חסרו הקליטה ומה שיצא אחר תשרי קודם נטיעה.

לפי פסק הרמב"ם עולה שיש אמנם מחלוקת בעניין זה בירושלמי ונפסק להלכה כר' אבא בר ממל.

פשט הרמב"ם הוא שיש שלושה מקרים. הנוטע לפני שלושים יום עד ט"ו בשבט לפני ר"ה עד ר"ה ולאחר ר"ה מיום ליום.

הראב"ד מסביר את מקור הדברים ונראה שסובר כמותו אלא שמסביר ברמב"ם שהנוטע לאחר ר"ה חייב לחכות עד ט"ו בשבט ומיום ליום אין הכוונה לתאריך אלא לר"ה לאילן.

הרז"ה לעומתו סובר שבכל המקרים צריך לחכות עד ט"ו בשבט ומיישב את הלשון "נטיעה זו" ו"פעמים". ועיין ברבינו חננאל שיוצא ממנו גם להחמיר כרז"ה אולם מסביר את לשון "פעמים" שהוא קאי על מי שנטע פחות מל' יום מר"ה.

לא ראיתי מדייקים כן אולם לע"נ נראה מלשון הרי"ף: "מכאן *שהן* אסורים עד ט"ו בשבט" שהבין שהדין כן בכל סוגי הנטיעות לזמניהם השונים.

הר"ן הביא את הרמב"ם אך נראה שחולק עליו והוסיף טעם חזק לשיטת הרז"ה:

והיינו טעמא דמילתא דכיון דאילן גדל על רוב מים של שנה שעברה וכל שהוא חונט בין תשרי לט"ו בשבט היינו מחמת מים שלפני ר"ה ומאותה יניקה חנטו פירות הללו ולפיכך הרי הן כאילו חנטו קודם תשרי דחנטה זו משרף שלפני תשרי הוא וכיון דהיינו טעמא דמילתא ליכא לאפלוגי בין נטעה שלושים יום לפני ר"ה או פחות וכו'.

וראיתי שיטת ריב"ב על דפי הרי"ף שיטה נוספת שהביא בשם הרב ר' שמואל בר' דוד שסובר שהנוטע לאחר ר"ה באמת נשלמו שלוש שנים בט"ו בשבט לאחר שנתיים וחצי אלא שיש גזירה לחכות עד ר"ה. אולם לאמר מכן מביא את שיטת דודו ומביא לשון הרז"ה.

וכן ראיתי גם בלשון הריא"ז שם מעמוד הקודם אלא שמשום מה התייחס לא' שבט במקום לט"ו בשבט והוא קצת תימה שפסק כב"ש.

והטור פסק בסתם כרז"ה:

ואם נטע ביום ט"ז ומיום ששה עשר ואילך מונה מר"ח תשרי הבא שלש שנים שלימים ולאחר ראש חדש תשרי של שנה רביעית כל הפירות שיחנטו בו קודם ט"ו בשבט יש להם גם כן דין ערלה אף שנגמרים אח"כ לא שנא היו שלשה שנים שלימים ערלה כגון שנטע מששה עשר באב ואילך לא שנא היו מקוטעים כגון שנטע מקודם י"ו באב והנחנטין בו מחמשה עשר בשבט של שנה רביעית עד ט"ו בשבט של שנה החמישית נקראין רבעי.

ולא הזכיר כלל את הרמב"ם

והב"י הביא את הרא"ש בהלכות ערלה:

והרא"ש כתב בהלכות ערלה (סי' ט) דמתוך לשון רש"י (י. ד"ה ופירות) משמע קצת כדברי הרמב"ם ושהרז"ה חלוק בדבר ושבירושלמי איכא פלוגתא בהני תרי פירושי ולא הכריע הוא ז"ל כאחד מן הפירושים.

אולם המעדני יו"ט חלק עליו וסבר שהרא"ש סובר כרז"ה.

השו"ע פסק בסעיף ד:

ג' שנים הללו אינם נמנים מיום ליום, אלא הולכים בהם אחר שנות העולם שהוא מתחיל <ד> מתשרי, ואם נתעברה נתעברה לערלה ולרבעי. יב] ופעמים שאינו אלא שתי שנים <ה> ומ"ד יום, ופעמים שהם יתרים על ג' שנים. כיצד, נטע (ג) מקודם ט"ז באב, ח שנשאר (ד) עדיין מ"ד יום עד ר"ח תשרי, כיון שהגיע ר"ח תשרי ט עלתה לה שנה ומונה עוד שתי שנים. <ו> ואם נטע ביום ט"ז, ומיום ט"ז ואילך, מונה מראש חדש תשרי הבא ג' שנים שלמים. ולאחר ר"ח תשרי של שנה רביעית, <ז> כל הפירות שיחנטו בו קודם ט"ו בשבט י <ח> יש להם גם כן דין ערלה, אף על פי שנגמרים אח"כ. והנחנטים בו מט"ו בשבט של שנה רביעית עד ט"ו בשבט של שנה חמישית, נקראים רבעי. <ט> ולאחר ט"ו בשבט של שנה חמישית הם חולין גמורים.

סעיף ה

יג] הא דאמרינן שלאחר ר"ח תשרי של שנה רביעית כל הפירות שחנטו קודם ט"ו בשבט יש להם גם כן דין ערלה אף על פי שנגמרים אח"כ, דוקא בנטיעה שהקלנו עליה בתחלתה שכיון שעברו עליה מ"ד יום עלתה לה שנה, לפיכך החמרנו עליה בסופה, יא הא לאו הכי, לא. <י> וי"א דלא שנא.

ובמבט ראשון בסעיף ד' הביא את שיטת הטור והרז"ה בסתם, שכן משמע ממה שכתב:

"ופעמים שהם יתרים על ג' שנים" דהיינו שאין אפשרות שלישית של "מיום ליום" שישנה לפי הרמב"ם.

אמנם גם אם נפרש את הרמב"ם כמו הראב"ד ואם כן הרי אין "מיום ליום" עדיין ממה שכתב בסוף הסעיף: " ולאחר ר"ח תשרי של שנה רביעית, <ז> כל הפירות שיחנטו בו קודם ט"ו בשבט י <ח> יש להם גם כן דין ערלה".

מזה מוכח שהביא את דעת הרז"ה והר"ן כפי שציין הט"ז בס"ק ח' וי'

ח) יש להם גם כן דין ערלה. - הטעם כל שהוא חונט בין תשרי לחמשה עשר בשבט היינו מחמת יציקת מים שלפני ראש השנה ומאותה יציקה חונטין פירות הללו והרי הן כאלו חנטו קודם תשרי דחנטו משרף דקודם תשרי וכיון שכן ליכא לאפלוגי בין שנטעה מ"ד יום לפני ראש השנה או פחות מכן. ר"ן:

(י) וי"א דלא שנא. - וכבר זכרנו בסעיף ד' שזה דעת הר"ן:

אם כן תמיה גדולה יש שלאחר שכתב בסתם להחמיר לפי שיטת הרז"ה אם כן מדוע חזר וסייג הדברים בסתם להקל כדעת הרמב"ם.

אלא אם כן נאמר שהסעיף ה' התייחס השו"ע לנוטע בין ר"ה לבין ט"ו בשבט דאילו כאן לפי פשט שיטת הרמב"ם עד ט"ו בשבט מונים מיום ליום ואילו לפי שיטת הרז"ה מסתבר לומר שמקרה זה לא גרע מהנוטע מד יום לפני ר"ה.

אם כן הרי שהשולחן ערוך עשה פשרה דאילו עד לר"ה פסק לחומרא כרז"ה ואילו לאחר ר"ה עד ט"ו בשבט סתם כהרמב"ם כיוון שסוף סוף עברו על אילן זה שלוש שנים וציין ביש אומרים את החומרא של הרז"ה כיון שחשש לו בסעיף הקודם. אולם לעולם לא פסק השו"ע את הקולא של הרמב"ם שאין לחכות עד ט"ו בשבט כשנטע לפני ר"ה פחות ממ"ד יום.

ונראה לי סייעתא לדין זה מה שהב"י סיים בדברי הרא"ש ואפשר שאכן סמך על הרא"ש ולכן מצד אחד מכיוון שהרא"ש לא הכריע לפני ר"ה סתם לחומרא אולם לאחר ר"ה סמך על דברי הרא"ש שכתב סתם שלוש שנים וזה דומה לדעת הרמב"ם של מיום ליום לאחר ר"ה. וסמך גם על מה שבכל מקרה רוב האילנות אינם חונטים לפני ט"ו בשבט ומה עוד שהר"ן לא הזכיר בדבריו בפירוש להחמיר לאחר ר"ה ואפשר משום שכאשר נטע לאחר ר"ה מעולם לא הייתה תחילת יניקת העץ מלחות שלפני ר"ה ולכן אפשר להקל בו גם בשנה השלישית ללכת אחר התאריך ולא לאחר היניקה וכמו פשט הפסוק. מה שאין כן באילן שהתחיל לינוק לפני ר"ה יש סברה דווקא בו גם בשנה השלישית ללכת בתר היניקה שלפני ר"ה עד ט"ו בשבט.

ולפי מה שכתבתי מתורצת קושיית החזון איש בהלכות ערלה ביו"ד סימן קלז סעיף ו' (שאצלי מופיע בטעות כסעיף י')

אולם הש"ך לא כתב כן שהרי כתב בס"ק י' שמשמע בסעיף י' שהמחבר מקל כרמב"ם (אך קשה לי מה עדיפה סתמה בסעיף י' מסתמה דסעיף ט?) .

אולם ממה שדייק הש"ך שהרא"ש סבר כרז"ה יש קצת סייעתא לדברינו אלא שדחה סברה זו ושוב תירץ והעמיד דעת המע"מ.

ומה שכתב הש"ך בס"ק יא בסוף דלרמב"ם לפני ט"ו בשבת בר"ה עלתה לו שנה לא ידעתי מניין לו זה דפשט הרמב"ם שצריך מיום ליום ועוד שהראב"ד רצה להסביר בדעתו להחמיר עד ט"ו בשבט.

ומכל הנ"ל קשה לי גם על דברי הילקוט יוסף מצוות התלויות בארץ חלק ב – ערלה עמוד רל: דכתב שהשו"ע סתם כהרמב"ם וסתם ויש הלכה כסתם. ולענ"ד אין זה מוכרח כלל ויותר נראה שסתם כהרא"ש אלא שנטה להחמיר לפני ר"ה.

לשון הש"ך

י יש להם גם כן דין ערלה - דאילן גדל על רוב המים של שנה שעברה וכל שהוא חונט קודם חמשה עשר בשבט היינו מחמת יציקת מים שלפני ראש השנה וכ' הרא"ש ויראה דהאידנא אין חנטה בשום אילן קודם חמשה עשר בשבט ולכן אין נזהרין בערלה אלא שלש שנים עכ"ל והמחבר השמיטו ולמ"ש המע"מ סוף דף קל"ב דהרא"ש כתב כן לסברת הרז"ה אבל לסברת הרמב"ם ורש"י לא איצטריך דאפי' חונטין קודם חמשה עשר בשבט לעולם לא משכחת לה יותר משלש שנים דכשנטע פחות משלשים יום קודם ר"ה א"צ להמתין עד חמשה עשר בשבט עכ"ל היה אפשר לומר הלכך השמיטו המחבר מפני שנ"ל עיקר כסברת הרמב"ם וכדמשמע בסעיף ה' אבל קשה על המע"מ דהא משכחת לה כשנטע אחר ר"ה קודם לחמשה עשר בשבט ודוק ואפשר דאין דרך לנטוע אחר ר"ה:

יא הא לאו הכי - כגון שנטעו בפחות ממ"ד יום לפני ר"ה וכן הוא בר"ן והשתא מונין השנה מר"ה וכן הוא בעט"ז אבל אם נטעו קודם ראש השנה הרבה יותר ממ"ד יום כגון חמשה עשר בשבט או יותר קודם ר"ה מכל מקום הקלנו בתחלתה שעד ר"ה נחשב אף על פי שאין כאן שנה שלימה ודו"ק:

ב"י

ד ואלו שלש שנים אין נמנין מיום ליום אלא הולכין בהם אחר שנות העולם שהוא מתחיל מתשרי וכו'. משנה בפרק קמא דראש השנה (ב.) באחד בתשרי ראש השנה לנטיעה ובגמרא (ט:) מנא לן דכתיב (ויקרא יט כג) שלש שנים יהיה לכם ערלים וכתיב (שם פס' כד) ובשנה הרביעית ויליף שנה שנה מתשרי דכתיב (דברים יא יב) מראשית השנה:

ומ"ש ופעמים שאינו אלא שתי שנים ומ"ד יום וכו' ולאחר ראש חודש תשרי של שנה רביעית כל הפירות שיחנטו בו קודם חמשה עשר בשבט יש להם גם כן דין ערלה וכו'. שם תנו רבנן אחד הנוטע ואחד המבריך ואחד המרכיב ערב שביעית שלשים יום לפני ראש השנה עלתה לו שנה ומותר לקיימן בשביעית פחות משלשים יום לפני ראש השנה לא עלתה לו שנה ואסור לקיימן בשביעית ופירות נטיעה זו אסורים עד ט"ו לשבט אם לערלה ערלה ואם לרבעי רבעי. ופירש רש"י עלתה לו שנה. כיון שהגיע יום אחד בתשרי עלתה לו שנה למנין שני ערלה: פחות משלשים יום. לא עלתה לו שנה עד תשרי הבא אם אינה ערב שביעית ואם ערב שביעית היא אסור לקיימן משום תוספת שביעית: ופירות נטיעה זו אסורים וכו'. אף על פי שאמרנו עלתה לו שנה אם חנטו בה פירות לאחר ראש השנה של שנה שלישית מיד עדיין אסורים הן עולמית משום ערלה שאף על פי שתשרי ראש השנה לנטיעה ט"ו בשבט ראש השנה לאילן וזו כבר נעשית אילן לפיכך אין שנתה מתחדשת לצאת מידי ערלה עד חמשה עשר בשבט אבל משם ולהלן אם יחנטו בה פירות דין רבעי עליהם ובחמשה עשר לשנה הבאה יצאו מידי רבעי פירות החנוטים בה מכאן ואילך לכך הועילו לה שלשים יום שלפני ראש השנה: ומייתי התם בגמרא (י:) הא דתנן (שביעית פ"ב מ"ו) אין נוטעין ואין מבריכין ואין מרכיבין ערב שביעית פחות משלשים יום לפני ראש השנה ואם נטע או הבריך או הרכיב יעקור דברי רבי אלעזר ורבי יהודה אומר כל הרכבה שאינה קולטת בשלשה ימים שוב אינה קולטת רבי יוסי ורבי שמעון אומרים לשתי שבתות אמר רב נחמן אמר רבה בר אבוה לדברי האומר שלשים צריך שלשים ושלשים כלומר שלשים לקליטה ושלשים ליחשב שנה לערלה לדברי האומר שלשה צריך שלשה ושלשים לדברי האומר ב' שבתות צריך ב' שבתות ושלשים וכתבו הרי"ף (ב:) והרא"ש (סי' ב) גרסינן בפרק הערל (יבמות פג:) אמרי בי רב משמיה דרב הלכה כרבי יוסי ואף על גב דשמואל פליג עליה קיימא לן (בכורות מט:) הלכה כרב באיסורי וכן פירש הרמב"ם בפרק ט מהלכות מעשר שני ונטע רבעי (ה"י):

ה וכתב הר"ן (ב: ד"ה והא דאמרינן) והא דאמרינן ופירות נטיעה זו אסורים עד חמשה עשר בשבט איכא מאן דאמר דדוקא נטיעה שהקלנו עליה בתחלתה שעלו לה שלשים יום לשנה תמימה ולפיכך מחמרינן עליה בסופה להמשיך שנתה עד חמשה עשר בשבט שהוא ראש השנה לאילן והיינו דאמר פירות נטיעה זו דמשמע דוקא זו וכן דעת הרמב"ם בפרק תשיעי מהלכות מעשר שני ונטע רבעי (ה"ט - יא) אבל הרז"ה (שם י.) כתב שכך הדין בכל נטיעה ואפילו באותה שלא הקלנו עליה בתחלתה וכי קאמר ופירות נטיעה זו היינו לומר שהנטיעה שהיא גורמת לה איסור ערלה היא מושכתה עד חמשה עשר בשבט ופלוגתא היא בירושלמי (ר"ה פ"א ה"ב) והכי מסתברא משום דהא מילתא בטעמא תלייא ולא משום חומרא בעלמא והיינו טעמא דמילתא דכיון דאילן גדל על רוב מים של שנה שעברה (ר"ה יד.) וכל שהוא חונט בין תשרי לט"ו בשבט היינו מחמת יניקת מים שלפני ראש השנה ומאותה יניקה חנטו פירות הללו ולפיכך הרי הן כאילו חנטו קודם תשרי דחנטה זו משרף שלפני תשרי הוא וכיון דהיינו טעמא דמילתא ליכא לאיפלוגי בין נטעה שלשים יום לפני ראש השנה או פחות מכן עכ"ל. ומדברי הראב"ד (השגות שם) נראה שהוא סובר כדברי הרמב"ם. והרא"ש כתב בהלכות ערלה (סי' ט) דמתוך לשון רש"י (י. ד"ה ופירות) משמע קצת כדברי הרמב"ם ושהרז"ה חלוק בדבר ושבירושלמי איכא פלוגתא בהני תרי פירושי ולא הכריע הוא ז"ל כאחד מן הפירושים ורבינו סתם דבריו כדברי הרז"ה. וכתב הרא"ש בהלכות ערלה (שם) (והביאו התא"ו (ננ"א) [נכ"א] (ח"ב, קעז ע"ב)) ויראה דהאידנא אין חנטה בשום אילן קודם ט"ו בשבט ולכך אין נזהרין בערלה אלא ג' שנים עכ"ל:

טור

ואלו שלש שנים אין נמנים מיום ליום אלא הולכין בהן אחר שנות העולם שהוא מתחיל מתשרי ואם נתעברה נתעברה לערלה ולרבעי ופעמים שאינו אלא שתי שנים ומ"ד יום ופעמים שהם יתירים על שלש שנים כיצד נטע קודם ט"ז באב שנשאר עדיין מ"ד יום עד ר"ח תשרי כיון שהגיע ר"ח תשרי עלתה לה שנה ומונה עוד שתי שנים ואם נטע ביום ט"ז ומיום ששה עשר ואילך מונה מר"ח תשרי הבא שלש שנים שלימים ולאחר ראש חדש תשרי של שנה רביעית כל הפירות שיחנטו בו קודם ט"ו בשבט יש להם גם כן דין ערלה אף שנגמרים אח"כ לא שנא היו שלשה שנים שלימים ערלה כגון שנטע מששה עשר באב ואילך לא שנא היו מקוטעים כגון שנטע מקודם י"ו באב והנחנטין בו מחמשה עשר בשבט של שנה רביעית עד ט"ו בשבט של שנה החמישית נקראין רבעי ויש להן דין מעשר שני לכל דבר ובזמן הבית היו צריכין להעלות לירושלים לאוכלם שם או לפדותם ולעלות הפדיון שם והם מותרין מיד אחר הפדיון ולאחר ט"ו בשבט של שנה חמישית הן חולין גמורין

רמב"ם

הלכה ח

באחד בתשרי ראש השנה לערלה ולרבעי, ומאימתי מונין להם משעת נטיעה, ואינו מונה מראש השנה לראש השנה אלא ל' יום בשנה חשובין שנה, והוא שתקלוט הנטיעה קודם שלשים יום, וכמה הוא סתם הקליטה לכל האילנות שתי שבתות.

הלכה ט

נמצאת למד שהנוטע מ"ד יום קודם ראש השנה עלתה לו שנה, ואעפ"כ אין פירות הנטיעה הזאת מותרות בערלה אלא ברביעית עד ט"ו בשבט שהוא ר"ה לאילנות.

הלכה י

כיצד הנוטע אילן מאכל בט"ו באב משנה עשירית ביובל, הרי הוא בתוך שני ערלה עד ט"ו בשבט משנת י"ג, וכל מה שיוציא האילן בתוך זמן זה הרי הוא ערלה אף על פי שנגמרו לאחר כמה ימים ומט"ו בשבט משנת י"ג ביובל עד ט"ו בשבט משנת י"ד הוא נטע רבעי, וכל מה שיוציא בתוך זמן זה הרי הוא רבעי וצריך פדיון, ואם נתעברה השנה נתעברה לערלה או לרבעי.